text: 李一鵬，字鵬衝，浙江寧波府慈谿縣人。生平.隆慶進士張應辰之子。萬曆四十三年乙丑科進士，授大名府推官，多異政，臺使者廉其明決，考績最，擢四川道御史。首劾巡撫王沆開邊引寇狀，稱旨。奉差長蘆巡鹽，清陋規，減羨銀，加服俸一級。再按雲南，普寇出沒不常，一鵬築師宗、淮摩等城八座，將竣，會土苗倡亂，廷議出師急剿，一鵬持不可，單騎安撫，眾曰：是向劾王沆者，真御史也，敢不受撫。嗣寧謐，升太僕寺卿，再轉大理寺卿。兄子李夢本，康熙甲子舉人，署錢塘學教諭，課士有方，子李鳳翔，康熙癸酉鄉魁。
metadata: erhwenkuo/wikipedia-zhtw
metadata: 李一鵬
metadata: https://zh.wikipedia.org/wiki?curid=7519211